**Číslo zmluvy:..........................................**

*Táto verzia zmluvy bude použitá v prípade, že časť plnenia bude poskytnutá vo forme elektronických stravovacích poukážok*

**Rámcová dohoda o zabezpečení stravovania zamestnancov**

**prostredníctvom stravovacích poukážok**

**v listinnej forme a v elektronickej forme**

**uzavretá podľa § 269 ods. 2 a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) v spojení s §2 ods. 5  
písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

(ďalej len „**Rámcová dohoda**“)

**Objednávateľ:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:** Hlboká cesta 2, Bratislava, PSČ 833 36

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:**  SK36 8180 0000 0070 0007 3594

**SWIFT(BIC):** SPSRSKBA

**zastúpený:**

(ďalej len „**Objednávateľ**")

**a**

**Dodávateľ:**

**Obchodné meno:**

**Sídlo:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**Konajúci/zastúpený:**

**Zápis:**

(ďalej len „**Dodávateľ**“)

(Objednávateľ a Dodávateľ spolu aj ako „**zmluvné strany**“)

uzatvárajú túto rámcovú dohodu:

**Článok 1**

**Úvodné ustanovenia**

1. Zmluvné strany uzatvárajú túto Rámcovú dohodu v súlade s výsledkom verejného obstarávania na poskytnutie služby podľa zákona o verejnom obstarávaní s názvom „Zabezpečenie stravovania zamestnancov MZV EZ SR formou stravovacích poukážok“, ktoré Objednávateľ ako verejný obstarávateľ vyhlásil vo Vestníku verejného obstarávania č. ............... zo dňa ............... pod značkou................... a v Úradnom Vestníku Európskej únie č. .......... zo dňa .............. pod značkou .............. (ďalej iba ako „verejné obstarávanie“).
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s plnením predmetu Rámcovej dohody a sú mu známe všetky technické a kvalitatívne podmienky plnenia predmetu rámcovej dohody,
4. predmet Rámcovej dohody je mu jasný a na základe svojich schopností, technického vybavenia a personálu, ktorý má k dispozícii, je schopný ho v súlade Rámcovou dohodou, ako aj príslušnými právnymi predpismi plniť riadne, včas, kompletne a na požadovanej odbornej úrovni.

1.3 Ak Dodávateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.

1.4 Ak Dodávateľ predkladal vo verejnom obstarávaní Objednávateľovi zmluvu podľa § 34 ods. 3 zákona o verejnom obstarávaní, Objednávateľ je oprávnený kedykoľvek počas účinnosti Rámcovej dohody požadovať od Dodávateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak Dodávateľ do 5 pracovných dní od doručenia jeho žiadosti predloží Objednávateľovi čestné vyhlásenie, v ktorom Dodávateľ a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.

1.5 *Ak ku dňu uzavretia Rámcovej dohody budú Dodávateľovi známi subdodávatelia, ktorých bude využívať pri plnení Rámcovej dohody, bude uvedené:*

Dodávateľ vyhlasuje, že ku dňu uzavretia Rámcovej dohody sú mu známi nasledovní subdodávatelia, ktorí sa budú podieľať na plnení predmetu Rámcovej dohody:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa:

Meno a priezvisko:

Adresa pobytu:

Dátum narodenia:

(*pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Rámcovej dohody nebude mať Dodávateľ žiadnych subdodávateľov, ktorých bude využívať pri plnení Rámcovej dohody, bude uvedené:*

Dodávateľ vyhlasuje, že ku dňu uzavretia Rámcovej dohody nezadáva žiadnu časť plnenia podľa Rámcovej dohody žiadnemu subdodávateľovi.

1.6 Dodávateľ sa zaväzuje oznámiť Objednávateľovi akúkoľvek a každú zmenu údajov každého svojho subdodávateľa podieľajúceho sa na plnení predmetu Rámcovej dohody, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa Rámcovej dohody, údaje osoby oprávnenej konať za subdodávateľa v rozsahu mena a priezviska, adresy pobytu, a dátumu narodenia. Zmenu údajov je Dodávateľ povinný oznámiť Objednávateľovi písomne najneskôr 5 pracovných dní pred dňom účinnosti takej zmeny.

1.7 Dodávateľ je oprávnený zmeniť subdodávateľa alebo pribrať subdodávateľa (spoločne ako „zmena“) počas trvania Rámcovej dohody, pričom subdodávateľ, ktorého sa návrh na zmenu týka musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Dodávateľ je povinný Objednávateľovi najneskôr 5 dní pred dňom, od ktorého sa subdodávateľ začne podieľať na plnení predmetu Rámcovej dohody, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

1.8 Dodávateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora aspoň po dobu trvania Rámcovej dohody.

**Článok 2**

**Predmet a účel rámcovej dohody**

1. Účelom Rámcovej dohody je zabezpečenie stravovania zamestnancov Objednávateľa formou prostredníctvom stravovacích poukážok v listinnej forme a v elektronickej forme (ďalej len „stravovacie poukážky“) vo vybraných stravovacích zariadeniach zmluvných partnerov Dodávateľa, ktorí sú oprávnení tieto služby poskytovať.
2. Dodávateľ sa zaväzuje, že na základe čiastkových objednávok dodá Objednávateľovi požadovaný počet stravovacích poukážok v elektronickej forme a/alebo v  listinnej forme prostredníctvom plnení uvedených v bode 5.3. Objednávateľ sa zaväzuje objednané stravovacie poukážky prevziať spôsobom podľa bodov 4.5 a 4.6 a zaplatiť za stravovacie poukážky cenu uvedenú v bode 5.2.

**Článok 3**

**Doba platnosti rámcovej dohody**

1. Táto Rámcová dohoda sa uzatvára na dobu určitú, a to do vyčerpania finančného limitu uvedeného v bode 5.4, najdlhšie však na 12 mesiacov odo dňa nadobudnutia jej účinnosti.

**Článok 4**

**Podmienky plnenia**

1. Nominálna hodnota jednej stravovacej poukážky bez ohľadu na jej formu podľa Rámcovej dohody je 4,80 EUR.
2. Platnosť stravovacích poukážok podľa Rámcovej dohody je minimálne od 1. januára do 31. decembra roku, v ktorom sú dodané Objednávateľovi. Objednávateľ je v mesiacoch november a december oprávnený žiadať od Dodávateľa dodanie stravovacích poukážok s platnosťou do konca nasledujúceho kalendárneho roka.
3. Dodávateľ sa zaväzuje, že ním dodávané stravovacie poukážky budú po celú dobu trvania Rámcovej dohody akceptované v minimálne 50 stravovacích zariadeniach zmluvných partnerov Dodávateľa v meste sídla Objednávateľa, za ktoré sa na účely tohto článku považuje územie mestskej časti Bratislava – Staré mesto.
4. Dodávateľ v súlade s Rámcovou dohodou a na základe čiastkovej objednávky, poskytne Objednávateľovi stravovacie poukážky v elektronickej forme a v listinnej forme. Časť plnenia do výšky finančného limitu ......................... EUR Dodávateľ poskytne vo forme elektronických stravovacích poukážok; zvyšnú časť plnenia do výšky .......................... EUR poskytne v stravovacích poukážkach v listinnej forme.
5. V prípade elektronických stravovacích poukážok odovzdanie a prevzatie predmetu plnenia prebehne formou pripísania príslušného počtu stravovacích poukážok určeného Objednávateľom na účty jednotlivých zamestnancov Objednávateľa a doručením výpisu Objednávateľovi o pripísaní príslušného počtu stravovací poukážok na účty jednotlivých zamestnancov Objednávateľa; plnenie sa považuje za odovzdané a prevzaté doručením potvrdenia Objednávateľa o správnosti výpisu Poskytovateľovi. Platba elektronickými stravovacími poukážkami sa bude uskutočňovať elektronickou kartou na ktorej budú uvedené názov a logo dodávateľa, doba platnosti karty a číslo karty. Elektronické karty podľa tohto článku môžu byť objednané v maximálnom počte 60 kusov; dodané budú rovnakým spôsobom ako stravovacie poukážky v listinnej forme.
6. V prípade listinných stravovacích poukážok odovzdanie a prevzatie predmetu plnenia prebehne formou ich doručenia do sídla Objednávateľa, o čom bude vyhotovený preberací protokol, ktorý podpíšu oprávnené osoby zmluvných strán. Na listinnej stravovacej poukážke budú uvedené názov a logo dodávateľa, nominálna hodnota stravovacej poukážky, rok platnosti stravovacej poukážky a musí obsahovať ochranné prvky proti falšovaniu používané pre tlač cenín.
7. Objednávateľ je oprávnený najneskôr do 31 dní po ukončení platnosti stravovacích poukážok vrátiť Dodávateľovi neplatné listinné stravovacie poukážky, ktoré mu je Dodávateľ povinný bezodplatne vymeniť za rovnaký počet platných listinných stravovacích poukážok v rovnakej nominálnej hodnote, a to v lehote do 15 dní odo dňa obdržania vrátených listinných stravovacích poukážok
8. V mesiacoch november a december je Objednávateľ oprávnený vrátiť Dodávateľovi platné listinné stravovacie poukážky, ktoré uplynutím posledného dňa príslušného kalendárneho roka stratia svoju platnosť. Dodávateľ je povinný takto vrátené listinné stravovacie poukážky bezodplatne vymeniť za rovnaký počet listinných stravovacích poukážok v rovnakej nominálnej hodnote s platnosťou minimálne do konca nasledujúceho roka, a to v lehote do 30 dní odo dňa obdržania vrátených listinných stravovacích poukážok.
9. Ustanovenia bodov 4.7 a 4.8 sa primeranie vzťahujú aj na elektronické stravovacie poukážky tak, aby bol zachovaný účel týchto ustanovení. Dodávateľ zabezpečí platnosť elektronických kariet počas platnosti Rámcovej dohody a najmenej tri mesiace po zániku jej platnosti.
10. Plnenie podľa Rámcovej dohody bude poskytované na základe čiastkových objednávok zasielaných Dodávateľovi elektronickou poštou na e-mailovú adresu kontaktnej osoby podľa bodu 10.3 (ďalej len „Objednávka“). Objednávka podľa tohto bodu obsahuje najmä počet požadovaných stravovacích poukážok, ich formu, počet požadovaných elektronických kariet.
11. Objednávateľ je oprávnený, nie však povinný predkladať Dodávateľovi objednávky podľa bodu 4.10 a taktiež nie je povinný počas trvania Rámcovej dohody vyčerpať finančný limit uvedený v bode 5.4.
12. Dodávateľ je povinný dodať objednané plnenie v lehote 24 hodín odo dňa doručenia Objednávky. Listinné stravovacie poukážky dodá Dodávateľ v balení po 20 kusov. Dodávateľ dodá objednané plnenie len počas pracovných dní od 7:00 hod. do 15:00 hod, pričom Dodávateľ je povinný minimálne jeden pracovný deň vopred oznámiť Objednávateľovi dátum a čas dodania objednaného plnenia.
13. Na účely povolenia vjazdu vozidla a vstupu osôb do areálu Objednávateľa sa Dodávateľ zaväzuje oznámiť Objednávateľovi EČV, farbu a typ každého vozidla, ktorým bude zabezpečené dodanie plnenia a menný zoznam osôb zabezpečujúcich dodanie plnenia, a to najneskôr 3 pracovné dni pred dodaním plnenia v súlade s Rámcovou dohodou. Dodávateľ sa zaväzuje strpieť a/alebo zaviazať každú osobu zabezpečujúcu dodanie plnenia, aby strpela bezpečnostné kontroly svojej osoby a vozidla pri vjazde a výjazde do/z areálu Objednávateľa.
14. Dodávateľ je povinný uhradiť Objednávateľovi akúkoľvek škodu, ktorú mu spôsobí pri plnení predmetu Rámcovej dohody. Toto ustanovenie sa vzťahuje aj na úhradu škody vo výške sankcie, ktorá môže byť Objednávateľovi uložená ako dôsledok toho, že Objednávateľ poruší svoju povinnosť byť zapísaný v registri partnerov verejného sektora podľa bodu 1.8, alebo tým, že Dodávateľ nezabezpečí, aby bol v súlade s bodom 1.7 v registri partnerov verejného sektora zapísaný jeho subdodávateľ.

**Článok 5**

**Kúpna cena**

1. Kúpna cena podľa Rámcovej dohody je stanovená v súlade so zákonom NR SR č. 18/1996 Z. z. o cenách v znení neskorších predpisov ako maximálna a v súlade s bodom 5.3 konečná.
2. Zmluvné strany sa dohodli, že Objednávateľ zaplatí Dodávateľovi za jednu stravovaciu poukážku bez ohľadu na jej formu, dodanú v súlade s Rámcovou dohodou cenu vo výške .................. EUR. Pri dodaní stravovacích poukážok sa DPH neuplatňuje.
3. Kúpna cena uvedená v bode 5.2 zahŕňa náklady na balné a dopravu plnenia do miesta dodania a taktiež všetky interné či externé náklady alebo výdavky Dodávateľa na plnenie Rámcovej dohody. V prípade dodania elektronických stravovacích poukážok cena taktiež zahŕňa všetky plnenia s tým spojené, najmä poskytnutie elektronického systému Dodávateľa na objednávanie stravovacích poukážok vrátane manuálu, zaškolenie obsluhy tohto systému (a to aj opätovné, ak počas trvania Rámcovej dohody dôjde k zmene zodpovedného zamestnanca Objednávateľa) a poskytnutie, aktiváciu a dodanie objednaného počtu elektronických kariet na platbu elektronickými stravovacími poukážkami.
4. Celková cena za všetky plnenia podľa Rámcovej dohody nesmie presiahnuť finančný limit plnenia, ktorý je .............................  EUR (slovom: ..................... eur ..................... centov).

**Článok 6**

**Platobné podmienky a fakturácia**

1. Platba kúpnej ceny sa realizuje prevodom na bankový účet Dodávateľa na základe faktúry vystavenej Dodávateľom v lehotách podľa bodu 6.2. Zmluvné strany sa dohodli, že Objednávateľ bude cenu uhrádzať na bankový účet Dodávateľa uvedený v záhlaví Rámcovej dohody. Dodávateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Rámcovej dohody; k zmene bankového účtu, na ktorý bude Objednávateľ uhrádzať svoje splatné záväzky z Rámcovej dohody môže dôjsť iba uzavretím dodatku k Rámcovej dohode, predmetom ktorého bude zmena čísla IBAN a/alebo kódu SWIFT (BIC) bankového účtu dodávateľa v záhlaví Rámcovej dohody.
2. Dodávateľ je oprávnený vyhotoviť faktúru až po riadnom odovzdaní a prevzatí predmetu plnenia Objednávateľom v súlade s bodmi 4.5 a 4.6. V prípade ceny za plnenie vo forme elektronických stravovacích poukážok bude Dodávateľ doručovať faktúry Objednávateľovi v mesačných intervaloch, vždy do 5 pracovných dní odo dňa skončenia príslušného mesiaca za plnenie odovzdané a prevzaté v tomto mesiaci podľa bodu 4.5. V prípade úhrady za plnenie vo forme listinných stravovacích poukážok je Dodávateľ povinný doručiť Objednávateľovi faktúru do 5 pracovných dní odo dňa odovzdania a prevzatia plnenia podľa bodu 4.6.
3. Lehota splatnosti faktúry je 30 dní od jej riadneho doručenia Objednávateľovi.
4. Lehota splatnosti sa na účely Rámcovej dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa v prospech účtu Dodávateľa.
5. Faktúra vystavovaná Dodávateľom musí spĺňať náležitosti určené príslušnými právnymi predpismi a musí byť v súlade s Rámcovou dohodou, v opačnom prípade je Objednávateľ oprávnený vrátiť Dodávateľovi faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Objednávateľovi.
6. Dodávateľ je povinný doručovať Objednávateľovi faktúry podľa tohto článku vždy v listinnej podobe, a to v počte troch originálov. Povinnou prílohou každého vyhotovenia každej faktúry je príslušná objednávka a preberací protokol.
7. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu Objednávateľom prevzatých položiek plnenia. Za správne vyhotovenie faktúry zodpovedá v plnom rozsahu Dodávateľ.
8. Okrem náležitostí faktúry vyžadovaných podľa tohto článku je Dodávateľ povinný vo faktúre uviesť svoje IČO, DIČ, IČ DPH ak mu bolo pridelené, alebo údaje týmto údajom ekvivalentné v krajine sídla Dodávateľa, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde je zriadený bankový účet, na ktorý Objednávateľ v súlade s bodom 6.1 uhradí fakturovanú sumu, a číslo takého bankového účtu vo formáte IBAN. V prípade, ak z technických dôvodov nebude môcť Dodávateľ informácie podľa tohto bodu na faktúre uviesť, uvedie tieto informácie v prílohe faktúry. Prílohou faktúry je aj preberací protokol podľa bodu 4.6 a potvrdenie Objednávateľa o správnosti výpisu Poskytovateľovi podľa bodu 4.5.
9. Objednávateľ neposkytuje Dodávateľovi preddavky ani zálohové platby.

**Článok 7**

**Vady plnenia**

1. Plnenie má vady najmä ak:
2. nebolo dodané v objednanom množstve,
3. nebolo dodané v objednanej forme,
4. nespĺňa požiadavky Rámcovej dohody,
5. bolo dodané iné plnenie než špecifikované v Objednávke.
6. Objednávateľ je oprávnený neprevziať plnenie ktoré má vady a Dodávateľ je povinný na svoje náklady bezodkladne zabezpečiť bezvadné plnenie, ktoré spĺňa všetky požiadavky Rámcovej dohody.

**Článok 8**

**Sankcie**

1. Ak sa Dodávateľ dostane do omeškania s riadnym dodaním objednaného plnenia, vznikne Objednávateľovi právo na zmluvnú pokutu vo výške 0,5 % celkovej hodnoty príslušnej Objednávky za každý aj začatý deň omeškania.
2. Ak Dodávateľ poruší svoju povinnosť uvedenú v bode 1.3 vznikne Objednávateľovi právo na zmluvnú pokutu vo výške 200 EUR za každé také jednotlivé porušenie.
3. Ak sa Dodávateľ dostane do omeškania s predložením čestného vyhlásenia podľa bodu 1.4 alebo splnením povinnosti podľa bodu 8.9 vznikne Objednávateľovi právo na zmluvnú pokutu vo výške 100 EUR za každý aj začatý deň omeškania za každé také jednotlivé porušenie.
4. Ak sa Dodávateľ dostane do omeškania s predložením oznámení alebo dokumentov podľa bodov 1.6 alebo 9.4, vznikne Objednávateľovi právo na zmluvnú pokutu vo výške 200 EUR za každý aj začatý deň omeškania za každé také jednotlivé porušenie.
5. Ak Dodávateľ poruší svoju povinnosť podľa bodu 1.8, vznikne Objednávateľovi právo na zmluvnú pokutu v sume 200 EUR za každý aj začatý deň trvania takého porušenia povinnosti.
6. Ak Dodávateľ zadá plnenie predmetu Rámcovej dohody takému subdodávateľovi, ktorý nie je zapísaný v registri podľa § 11 zákona o verejnom obstarávaní, hoci sa naň taká povinnosť vzťahuje, alebo ak Dodávateľ zadá plnenie predmetu Rámcovej dohody novému subdodávateľovi pred tým, ako predložil Objednávateľovi písomné oznámenie o zmene subdodávateľa podľa bodu 1.7, vznikne Objednávateľovi právo na zmluvnú pokutu vo výške 1000 EUR za každé jednotlivé také konanie.
7. Ak Dodávateľ poruší svoju povinnosť podľa bodu 4.3, vznikne Objednávateľovi právo na zmluvnú pokutu v sume 200 EUR za každý aj začatý deň trvania takého porušenia povinnosti.
8. Ak je Objednávateľ v omeškaní so zaplatením faktúry, Dodávateľ je oprávnený účtovať Objednávateľovi zákonné úroky z omeškania podľa príslušných platných právnych predpisov.
9. Zmluvnú pokutu uvedenú v bode 8.1 až 8.7 Dodávateľ uhradí na základe písomnej výzvy do 15 kalendárnych dní odo dňa jej doručenia bankovým prevodom na účet Objednávateľa. Zaplatenie zmluvnej pokuty nemá vplyv na nárok Objednávateľa na náhradu škody spôsobenej Dodávateľom.

**Článok 9**

**Spôsob zániku Rámcovej dohody**

1. Túto Rámcovú dohodu možno ukončiť vzájomnou písomnou dohodou zmluvných strán, výpoveďou v súlade s Rámcovou dohodou, odstúpením ktorejkoľvek zmluvnej strany alebo v súlade so všeobecne záväzným právnym predpisom, najmä § 19 zákona o verejnom obstarávaní.
2. Dodávateľ je v súlade s predchádzajúcim bodom oprávnený odstúpiť od Rámcovej dohody z dôvodu neuhradenia ceny plnenia, len ak Objednávateľ neuhradil cenu za riadne odovzdané a prevzaté plnenie do 7 dní odo dňa doručenia výzvy Dodávateľa na zaplatenie dlžnej sumy podľa tejto vety.
3. Objednávateľ môže odstúpiť od Rámcovej dohody ak:
   1. Dodávateľ stratil oprávnenia na uvedenú činnosť,
   2. je na majetok Dodávateľa podaný návrh na vyhlásenie konkurzu,
   3. je na majetok Dodávateľa začaté exekučné konanie alebo iný výkon rozhodnutia,
   4. ak bol na osobu Dodávateľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Dodávateľa konanie podľa § 68 ods. 6 Obchodného zákonníka v znení neskorších predpisov,
   5. ak bol na Dodávateľa podaný návrh na povolenie reštrukturalizácie,
   6. ak bolo na majetok Dodávateľa zastavené konkurzné konanie pre nedostatok majetku,
   7. ak boli voči Dodávateľovi začaté konania obdobné konaniam podľa tohto bodu v súlade s predpismi platnými v krajine sídla Dodávateľa,
   8. ak Objednávateľ preukázateľne zistí, že sa Dodávateľ dopúšťa nelegálneho zamestnávania, alebo
   9. z dôvodu podstatného porušenia povinnosti Dodávateľa podľa bodu 9.5.
4. Dodávateľ sa zaväzuje Objednávateľa bezodkladne písomne informovať o vzniku akejkoľvek skutočnosti podľa písm. a) až f) bodu 9.3, a to najneskôr do piatich pracovných dní odo dňa, kedy sa Dodávateľ o takej skutočnosti dozvedel.
5. Objednávateľ môže z dôvodu podstatného porušenia povinnosti Dodávateľa odstúpiť od Rámcovej dohody. Za podstatné porušenie povinnosti Dodávateľa sa považuje:
6. ak Dodávateľ opakovane poruší ktorúkoľvek svoju povinnosť uvedenú v Rámcovej dohode týkajúcu sa dodania plnenia v stanovenej lehote, množstve, forme alebo kvalite, pričom za opakované porušenie povinnosti sa považuje porušenie ktorejkoľvek z týchto povinností, a to aj kombinovane, ktoré nastalo aspoň dvakrát,
7. ak je Dodávateľ v omeškaní s dodaním plnenia o viac ako 2 pracovné dni,
8. ak je Dodávateľ v omeškaní so splnením povinnosti poskytnúť, dodať a aktivovať elektronické karty na platbu elektronickými stravovacími poukážkami o viac ako 2 pracovné dni,
9. ak sa vyhlásenie Dodávateľa podľa bodu 1.5 ukáže byť nepravdivým,
10. Dodávateľ poruší svoju povinnosť uvedenú v bode 1.7, 4.3 alebo 1.8,
11. ak Dodávateľ poruší svoju povinnosť vyplývajúcu mu z Rámcovej dohody s výnimkou situácie podľa písm. a) až e) tohto bodu, a k náprave nedôjde do 5 dní po uplynutí lehoty na splnenie jeho povinnosti.
12. Ak ktorákoľvek zmluvná strana využije svoje právo odstúpiť od Rámcovej dohody, je Objednávateľ povinný zaplatiť Dodávateľovi cenu za už Objednávateľom prevzaté plnenie, pričom pre vyúčtovanie a úhradu ceny takéhoto plnenia platia podmienky dohodnuté v Rámcovej dohode.
13. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od Rámcovej dohody nie sú dotknuté nároky zmluvných strán na náhradu škody a zaplatenie zmluvnej pokuty.
14. Oznámenie o odstúpení musí byť písomné a musí byť zaslané a doručené druhej zmluvnej strane spôsobom podľa bodu 10.1.
15. Objednávateľ je oprávnený písomne vypovedať Rámcovú dohodu bez udania dôvodu s dvojmesačnou výpovednou lehotou. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi.
16. Výpoveď musí byť písomná a musí byť zaslaná a doručená Dodávateľovi spôsobom podľa bodu 10.1.

**Článok 10**

**Komunikácia zmluvných strán**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 10.1 adresy svojich sídiel/miest podnikania uvedené v záhlaví Rámcovej dohody. Objednávateľ je oprávnený využiť na zasielanie písomnej komunikácie podľa bodu 10.1 aj inú Dodávateľom písomne oznámenú adresu na doručovanie, alebo aktuálnu adresu sídla/miesta podnikania Dodávateľa zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. Zmluvné strany sa zaväzujú navzájom si oznámiť svoje kontaktné osoby, ich e-mailové adresy a telefonické čísla do 3 pracovných dní odo dňa nadobudnutia účinnosti Rámcovej dohody. Až do oznámenia kontaktných údajov svojich oprávnených osôb zmluvné strany určujú na účely elektronickej komunikácie nasledovné adresy:

Objednávateľ:

Dodávateľ:

Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát nečítal; S výnimkou písomností, pre ktoré sa v Rámcovej dohode požaduje doručovanie spôsobom podľa bodu 10.1 alebo listinná forma, všetku korešpondenciu týkajúcu sa Rámcovej dohody a jej plnenia je možné zasielať prostredníctvom e-mailu.

**Článok 11**

**Záverečné ustanovenia**

1. Túto Rámcovú dohodu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oboma zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
2. Vzťahy neupravené Rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.
3. Na riešenie sporov z Rámcovej dohody sú príslušné súdy Slovenskej republiky.
4. Rámcová dohoda je vypracovaná v piatich rovnopisoch, z ktorých každý má platnosť originálu. Dodávateľ obdrží 2 rovnopisy a Objednávateľ obdrží 3 rovnopisy.
5. Rámcová dohoda nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
6. Zmluvné strany vyhlasujú, že si Rámcovú dohodu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

**Za Objednávateľa: Za Dodávateľa:**

V Bratislave dňa................................ V................................ dňa ....................

.......................................................................... ...............................................................

..........................................................................